tartuNLP/wikipedia-smugri-20251201 huggingface dataset:
Ижысь техникая кун университет

Ижысь М. Т. Калашников нимо техникая кун университет (вакчияк — ИжГТУ) — Удмуртиысь Иж карысь кун вылӥ дышетсконни.
Кылдытэмын тулыспалэ 1952 аре СССР-ысь Министръёслэн Советсылэн пуктэмезъя. 1994-тӥ арозь "Ижысь механикая институт" шуыса нимаськиз. 2012-тӥ арын университетлы М. Т. Калашниковлэсь нимзэ сётӥзы.
Университетлэн составаз пыро: 8 дышетскон юрт, стадион, студентъёслэн «Интеграл» дворецзы, 7 общежитие, профилакторий, сиськонъя комбинат, поликлиника.
Ижысь гурт возёсъя кун академия

Ижысь гурт возёсъя кун академия (, вакчияк — ИжГСХА) — Удмуртиысь Иж карысь кун вылӥ дышетсконни.
Кылдытэмын Мускоысь вал вордонъя зоотехнической институтлэсь, кудӥз 1954-тӥ арын Ижкаре поттэмын вал. 1954-тӥ арысен 1995-тӥ арозь "Ижысь гурт возёсъя институт" шуыса нимаськиз (27-тӥ толсурысен 1984-тӥ арысен 19-тӥ инвожоозь 1987-тӥ арозь — "Устиновысь гурт возёсъя институт").
Академия поттылэ газетсэ, кудӥз «Моя академия» («Мынам академие») ним нуллэ.
Выль Мӧнья

Выль Мӧнья — удмурт гуртъёслэн нимзы:
Кутаиси

Кутаиси (, вашкала нимъёсыз: აია, ქუთაია, ქოითაია, ქოთიაიონი, ქვათათისი — "Айа", "Кутайа", "Койтайа", "Котиаион", "Кутатисиум", эксэй Россиын — "Кутаис") — шундыпуксёнпал Грузиысь бадӟым кар.
Интыяськемын Риони шур дурын, Тбилисилэсь 220 иськемын. Кутаисиысен Потиозь — 100 км, Батумиозь — 150 км, Сухумиозь — 200 км, Зугдидиозь — сю километр.
Ткибули

Ткибули — Грузиысь кар.
Улӥсьёсызлэн лыдзы — 9770 адями (2014).
Кутаисилэсь 42 иськемлы палэнын но Тбилисилэсь 165 иськемлы палэнын интыяськемын. Риони — Кутаиси — Ткибули чугун сюреслэн пумысь станциез.
Вашингтон

Вашингтон  () — Америкалэн Огазеяськем Штатъёсызлэн шоркарзы. Официальной нимыз — Колумбия округ (, вакчияк "D.C.", «Ди-Си»).
Кар Потомак шур дурын интыяськемын. Солэн бускельёсыз луо Виргиния но Мэриленд штатъёс.
Мюнстер

Мюнстер (, ) — Германиысь кар. Уйпал Рейн-Вестфалия федерал музъем вылын интыяськемын. Мюнстер Германиысь 42 кар агломерацилэн огез луэ. Карын ог 280 сюрс адями улэ.
Поти

Поти () — шунды пуксён пал Грузиысь кар но порт. Самегрело-Вылӥ Сванетия шаерын, Риони шурлэн вожаз, Сьӧд зарезь дурын интыяськемын.
Поти кар кылдӥз Фасис вашкала грек колонилэн интыяз.
poti.gov.ge
Батуми

Батуми (, 1936-тӥ арозь — Батум) — шунды пуксён пал Грузиын, Сьӧд зарезь дурын интыяськем кар но порт, Аджарилэн шоркарез.
Туннэ Батуми Грузилэн бадӟым культурной, экономической но туристической центрез луэ.
Зугдиди

Зугдиди () — шунды пуксён пал Грузиысь кар, Самегрело-Вылӥ Сванетия шаерлэн административной центрез. Колхида улыг ӵошал вылын, Сьӧд зарезьлэсь 30 километрын интыяськемын. Джвари — Самтредиа чугун сюреслэн станциез.
Зугдидиысен Тбилисиозь чугун сюресъёстӥ 318 километр.
Риони

Риони () — бадӟым шур Грузиын. Сванъёслэн кылазы "риен" — "«бадӟым шур»".
Шур бызе Грузиысь Рача-Лечхуми но Улӥ Сванетия, Имеретия, Самегрело-Вылӥ Сванетия шаеръёстӥ но усе Сьӧд зарезе. Кузьдалаез — 327 километр.
Мюнхен

Мюнхен (, ) — лымшор пал Германиысь кар, Изар шур дурын сылэ. Баварилэн шоркарез луэ, озьы ик Вылӥ Бавария административной округлэн центрез.
Карын ог 1,5 миллион адями улэ, улӥсьёслэн лыдзыя Германиысь каръёс пӧлын Мюнхен куинетӥ интыын сылэ. Карын Баварилэн правительствоез, Вылӥ Бавария округлэн правительствоез, озьы ик Мюнхен кар округлэн правительствоез интыяськемын.
Пичи Пурга ёросысь улон интыос

Пичи Пурга ёросэ 79 улон инты пыре: 9 черкогурт, 63 гурт, 6 починка но 1 выселка.
Ёрослэн административной центрез — Пичи Пурга черкогурт.
Ильинск (Пичи Пурга ёрос)

Ильинск — Удмуртиысь Пичи Пурга ёросысь ӟуч пичи гурт. Пыре Брангурт муниципал кылдытэтэ. Солэн административной центрозяз — Яган-Докъяозь — куать но ӝыны иськем. 2017-тӥ арын та гуртын одӥг урам гинэ вал — Лесной ульча.
Улӥсьёсыз.
2017-тӥ арын Ильинскын официальной даннойёсъя куинь мурт гинэ улэ вал.
Лайал Аббуд

Лайал Аббуд (, laj'ja:l ʕab'bu:d; 15 куартолэзе вордскемын 1982) возьматэ ливанысь поп-нылъёс, калык крезьгур, артистъёс, саунд-кылбурчи-лирик, концерт, танцовщица, модель, кабаинмар гуманитарный, бизнес-леди.
Дюльмен

Дюльмен () — Германиысь кар. Интыяськемын Уйпал Рейн-Вестфалия музъем вылын. Пыре Мюнстер административной округе (Косфельд ёросэ). Улӥсьёсыз — 46 762 адями. Площадез — 184,49 км².
Территориослы люкиськон.
Дюльмен люкиське кык кар округлы () (Митте, Кирхшпигель) но вить кар ёрослы ().
Сарапулысь автобус

Сарапулысь автобус () — кар мерлыко транспорт Сарапулын. Со сяна транспортлэн мукет йӧсъёсыз городын ӧвӧл, соин ик автобусэн нуонъёс-ваёнъёс Сарапул улонын бадӟым роль шудо. Огпала мынон сылэ 45 манет (2025).
Историез.
Нырысетӥ автобусъёс кар урамъёстӥ 1930-тӥ арын ветлылыны ӧдъяллямзы. Со арын 1-тӥ толсуре Сарапул урамъёсын ошемын вал ялонъёс, кытын автобусъёслэн ужанрадзы, билетъёссылэн дунзы пыр-поч гожтэмын вал но дугдылон интыоссы пусъемын. Багажен огпала мынонлэн дуныз (карысен вокзалозь) одӥг манет вал, но кар пушкын — 25 копейка. Билеттэк мынон бере 3 манетъем штраф тыроно вал. Автобусэн мынон-ветлонлы таӵе правилоосты пуктӥз городысь возёсъя комитет.
Нуись-вайись компаниосыз.
Сарапулын автобус транспорт удысын трос коммерческой предприятиос ужало.
Автобусэн нуись-вайись компаниослэн списоксы:
Kauan

KAUAN — Челябинскысь эмбиент пост рок-огин. Кылдӥз 2005-тӥ арын. Вань кырӟанъёссы финн кылын гожтэмын.
«Kauan» — финн кылысь «кема» шуыса берыктӥське, озьы ик сыӵе ним Tehni огинлэн нырысетӥ альбомез нулдэ.
Огинын 2 адями: Антон Белов — клавишаос, вокал, гитара, программаосты лэсьтон; но Любовь Мушникова — скрипка.
Apocalyptica

Apocalyptica (Апокали́птика) – тодмо финн группа. Эйкка Топпинен, Пертту Кивилааксо, Пааво Лётьёнен виолончелен шудо, нош Микко Сирен - барабанэн. 
Apocalyptica 1993-тӥ арын кылдӥз. Нырысь-валысь огин виолончель каверъёс шудӥз, собере аслэсьтыз материалъёссэ кылдытыны кутскизы.
Группа симфонический метал яке виолончельный метал шудэ. Apocalyptica трос пӧртэм группаосын ӵош  ужаз, соос пӧлын Slipknot, The Rasmus, HIM, Sepultura, Guano Apes, Rammstein, Soulfly, Bullet For My Valentine, Lacuna Coil, Three Days Grace, Bush, Shinedown, Flyleaf, Gojira, Oomph!, Hoobastank, Nina Hagen.
Пыриськисьёс.
Пертту Кивилааксо.
Атайзэ учкыса виолончельен 5 арысен шудэ. Начал играть на виолончели в 5 лет, подражая отцу. 
Микко Сирен.
Дымбырчи. Группаын 2003 арысен шудэ. 
Антеро Маннинен.
Виолончельен 7 арысен шудэ.
Эдельманн, Самули

Самули Эдельманн () — финн актёр но кырӟась. Финляндиын тодмо луэ усто актёр луэменыз но туж ӝог вузаськись пластинкаосыныз. Крезьгурен 90-тӥ аръёсысен вырыны кутскиз. Жанрезъя учконо ке, со поп крезьгур. Но финнъёслэн валаназы, поп — со каньыл но чебер крезьгур, кудаз Post Rock, Trip Hop но New Age шӧм вань.
2009-тӥ арын С. Эдельманн но Jippu (Йиппу) «Jos sä tahdot niin» кырӟан гожтӥзы, кудӥз 2010-тӥ арын хитлы пӧрмиз.
Nightwish

Nightwish (Найтвиш) — Финляндиысь тодмо метал-огин. Шудо Пауэр-метал но Симфоник-метал стильёсын. Крезьгуръя карьеразы Китээ карын 1996-тӥ арын кутскиз. Огинын шудо: Марко Хиетала, Туомас Холопайнен, Юкка Невалайнен, Эмппу Вуоринен но Тарья Турунен. Nightwish англи но финн кылъёсын кырӟало.
Jippu

Jippu (Йиппу, зэмос нимыз "Meri-Tuuli Kankainen") — финн кырӟась но кырӟан гожъясь. 2008-тӥ арын «Kanna minut» кырӟанэныз Евровидение вожвылъяськонэ пыриськиз. Та дырлы солэн 4 альбомез потэмын ни.
2009-тӥ арын Jippu но Самули Эдельманн «Jos sä tahdot niin» кырӟан гожтӥзы, кудӥз 2010-тӥ арын хитлы пӧрмиз.
Ленин урам (Иж)

Ленин урам () — Ижысь туж бадӟым ульчаос пӧлысь огез. Интыяське Первомай ёросын, город пыр шунды пуксён палысен шунды ӝужан паллань ортчыса. Кузьдалаез — 7,3 иськем. Революци дырозь со "Бодалёв переулок" но "Нижне-Михайловской проспект" шуыса нимаське вал; 1918-тӥ арысен 1970-тӥ арозь — "Труда урам".
Транспорт.
Ульчаетӥ автобусъёс но трамвайёс мыно-ветло. Трамвай линия ортче Карл Маркс урамысен Вормонлы 40 ар урамозь.
Tatra T3

Tatra T3 — трамвай вагонъёс, кудъёсыз лэсьтӥськизы ЧКД Прага заводын 1960-тӥ арысен 1999-тӥ арозь. Ваньмыз 14 113 вагон поттэмын вал, со лыдын мотортэк дэмӟытоноосыз. Соос вӧлмиллям Чехословакиын но Совето Союзын, ӧжытгес — ГДР-ын, Румыниын но Югославиын.
Та вагонъёс луизы Ижкар трамвай парклэн инъетэз.
Модификациосыз.
Заводын куд-ог кунъёслы нимаз модификациосты поттылӥзы:
Музъем

&lt;/math&gt;&lt;/ref&gt;
 |кыкетӥ космической скоростез = 11,186 км/с
 |берган скоростез = 1674,4 км/ч (465,1 м/с)
 |берган периодэз = огсутка
 |осезлэн бекырскемез = 23°26’21",4119
 |шонер ӝужанэз = 
 |палэнсконэз = 
 |полярной ин широтаез = 
 |полярной ин долготаез = 
 |альбедоез = 0,306 (Бонд)&lt;br&gt;0,367 (геометрическоез)
 |угловой диаметрез = 
 |вылызлэн температураез = 
 |температура 1 ним = Цельсий
 |температура 1 минимум = −91,2 °C
 |температура 1 шорлыдо = 14 °C
 |температура 1 максимум = 56,7 °C 
 |температура 2 ним = Кельвин
 |температура 2 минимум = 184 K
 |температура 2 шорлыдо = 287,2 К
 |температура 2 максимум = 329,9 К
 |атмосфера-ref = 
 |атмосферной давлениез = 
 |ӝуждалая шкала = 
 |атмосфералэн составез = 78,08 % — азот (N2)&lt;br&gt; 20,95 % — кислород (O2)&lt;br&gt; 0,93 % — аргон (Ar)&lt;br&gt; 0,04 % — углекислой газ (СO2)
Музъем — Шунды бордысь куинетӥ планета. Шунды системаысь планетаос пӧлын быдӟалая витетӥ интыын сылэ. Со сяна музъем типъем планетаос пӧлысь со диаметрезъя, секталаезъя но плотностезъя тужгес бадӟымез луэ.
Озьы ик сое нимало "Дунне", "Лыз планета", дырын-дырын "Терра" шуыса. Музъем — асьмелэн планетамы.
Каркалай (Ува ёрос)

Каркалай — Ува ёросысь бадӟым черкогурт, Каркалай гурт поселенилэн шорсюлмыз. Ижевск — Кильмезь чугун сюреслэн станциез. Каркалайысен Уваозь — 12 иськем, Ижозь — 52 иськем.
Черкогуртлэсь уйпалын Бадӟым Каркалай гурт вань на, сое станциен автомобиль сюрес герӟа.
Историез.
1920-тӥ аръёсын та интыосын Увино-Узгинской чугун сюрес мылысь-кыдысь лэсьтӥське вал. Сое азинтэмен Каркалай но Люквай шуръёс вискын станциез но лесоучастокез инъяллям. Тазьы бускель шурлэсь нимзэ басьтыса 1925-тӥ арын Каркалай черкогурт кылдӥз. 1930-тӥ аръёсын татчы леспромхоз пуктӥллям — Удмуртиысь туж бадӟымез нюлэс дасян но нюлэс вандон предприятие. Солэн лесопунктъёсыз Подмойын интыяськизы, но лесоучастокъёсыз шобыръязы ёрослэсь шӧдскымон люкетсэ. Узкоколейкаосыз но ледянкаосыз трос сю иськемъёслы кыстӥськиллям. Чистостемозь ӧжыт гинэ вуттымтэ огзы ужамысь дугдӥз 70-тӥ аръёслэн кутсконазы гинэ. Каркалайын улӥсьёс котьку трос йӧскалыкъем вал, соос пӧлын озьы ик уно спецпереселенецъёс вал; соин ик татысез калык аспӧртэм сямен висъяськиз.
Ожгар аръёсын трос дас каркалайёс Родина понна ожмаськыны кошкизы но ӧз берытскелэ. Тани ог-огзылэн нимъёссы: В. Х. Сопельняк, Я. М. Седов, В. С. Санников, И. Д. Меньшиков, А. В. Мельников, М. Ф. Докучаев, А. Г. Балдин, И. П. Белоусов, И. П. Блинов.
Ожгар аръёсын Каркалай улӥсьёс люказы уксёез Горд армилы самолёт-истребителез лэсьтон понна. Таин сэрен соос доры Сталинлэсь тау каременыз телеграмма вуиз.
Нюлэсъёсыз коранъёс бере соосыз тупатылыны кулэ луиз. Соин ик 1950-тӥ арын татын Уваысь лесхозлэн Каркалай лесничествоез усьтӥськиз. 1959-тӥ арын посёлокын 2022 адями улэ вал. Соку нюлэс дасянъёслэн пичиёмонэнызы сэрен леспромхоз пыдсаськиз. Со интые сояз арын ик МВД-лэн исправительно-трудовой колониез усьтэмын вал. Со дырысен та учреждение каркалайёслы уж сётэ. Колония тюрьмаын пукисьёслэн киосынызы поттэ металлообработкалэсь изделиоссэ.
Социальной удыс.
Туннэ Каркалай — умой лэсьтэм черкогурт. Солэн шораз интыяськизы нылпи сад, школа, библиотека, почта, гурт администраци, штаб. Ог вить вузкаронниос ужало. Сельсовет вӧзын сылэ ож аръёсы быремъёслы сӥзем памятник. Черкогуртлэн уйпал-ӝытпал пумаз Каркалай шурлэн умой лэсьтэм тыметэз вань. Совето вакытэ ярдур вылаз шутэтскон инты вал.
Транспорт.
Асфальт сюресэн черкогурт герӟаськемын Ува — Мушковай трассаен. Со вылтӥ нуналлы быдэ Каркалайысь Увае но берлань автобус мынэ-ветлэ.
Озьы ик черкогурт пыр чугун сюрес ортче, куд вылаз Каркалай станция интыяськемын. Станциын дугдыло Ижысен Уваозь мынӥсь-ветлӥсь пригород поездъёс.
Куйбышев чугун сюрес

Куйбышев чугун сюрес () — чугун сюрес компания, РЖД ОАО-лэн филиалэз, чугун сюрес инфраструктураен кивалтэ Рязань, Тамбов, Пенза, Ульяновск, Самара, Оренбург, Челябинск улосъёсын но Удмуртиын, Мордовиын, Башкортостанын, Татарстанын.
Чугун сюрес кылдытэмын 26-тӥ куартолэзе 1936 арын. Кивалтӥсь кар — Самара.
Куйбышев сюреслэн Удмуртиын пичи оглюкетэз гинэ вань. Со ортче Алнаш ёросын Татарстанлэн кунгожысеныз Алнаш станцилэн лымшор пумозяз. Та тямыс иськемъем оглюкетын станциос ӧвӧл, отын одӥг дугдылон инты гинэ вань — 236-тӥ км платформа (Асан совхоз-техникум дорын).
Образцова, Елена Васильевна

Елена Васильевна Образцова — ӟуч совето опера кырӟась (меццо-сопрано), актриса, дышетӥсь, Мускоысь консерваторилэн профессорез.
СССР-ысь калык артистка (1976). Ленин премилэн (1976) но РСФСР-лэн М. И. Глинка нимо кун премиезлэн (1973) лауреатсы.
Соловьяненко, Анатолий Борисович

 
Анатолий Борисович Соловьяненко () — совето украин кырӟась (тенор). СССР-ысь калык артист (1975). Украиналэн Героез (2008).
Каталан кыл

Каталан кыл ( аслаз нимыз - "català" )
Барселона

Барсело́на (, ) — Испаниысь бадӟым кар, Каталонилэн шоркарез но Барселона улослэн административной центрез. Средиземной зарезь дурын Францилэн кунгожезлэсь 120 иськемын интыяськем порт. Испанилэн туж бадӟым промышленной но вузкарон шорсюлмыз. Европа маршрутъёсы пырись огез валтӥсь туристической инты.
Барселонаын 1 608 680 адями улэ (INE 2016). Улӥсьёслэн лыдзыя со кар Испаниысь каръёс пӧлын кыктэтӥ интыын сылэ (Мадрид бере), но Европа союзысь каръёс пӧлын — дасэтӥ интыын.
Англия

Англия () — Великобританилэн но Уйпал Ирландилэн Огазеяськем Королевствоязы пырись кун (королевство). Шаерлэн тужгес но бадӟымез административно-политической люкетэз. Англиын Великобританилэн калыкезлэсь 84 % улэ. Шоркарез — Лондон, Огазеяськем Королевствоысь самой бадӟымез кар.
927-тӥ арын Англия луиз куке но тушмонъяськем королевствоослэн огазеяськемзы. Солэн нимыз пӧрмемын англъёслэн нимзылэсь, соиз вашкала герман ӵыжы-выжы V—VI дауръёсын Великобритания шормуӵ вылэ вуэм.
Англия — англи кыллэн но Англикан черклэн вордӥськон интызы, англи законодательство дуннеысь трос кунъёслы сётӥз юридической системаослэсь инъетсэс; со сяна Лондон вал Британ империлэн шорсюлмыз, но шаерез луиз Промышленной революцилэн вордскем интыез.
Англи королевство, Уэльс княжество ӵошен, нимаз кун луэ вал 1-тӥ куартолэзёзь 1707-тӥ арозь, куке со Шотландиен огазеяськиз Великобритания королевство кылдытыса.
Шотландия

Шотландия (, ) — Великобританилэн но Уйпал Ирландилэн Огазеяськем Королевствоязы (Великобритание) пырись шаер (кун). Великобритания шормуӵлэн уйпал люкетаз интыяськемын. Мувыр вылын солэн одӥг гинэ бускелез вань — Англия. Мукет ласянь Шотландия Атлантической океанэн котыртэмын: Уйпал зарезеныз, Уйпал проливеныз но Ирланд зарезеныз. Великобритания шормуӵ сяна Шотландие озьы ик пыре эшшо ог 790 пичи шормуӵ, соос пӧлысь тросэз улӥсьтэм.
Шаерлэн шоркарез луэ Эдинбург кар, нош самой бадӟымез карез — Глазго.
Эдинбург

Эдинбург (, ) — Шотландилэн шоркарез (1437-тӥ арысен) но быдӟалая кыкетӥ карез, озьы ик одӥг нимъем улослэн административной центрез. Улӥсьёслэн лыдзы 2014-тӥ арын вал 492,7 сюрс адями. Быдӟалаезъя со Огазеяськем Королевствоысь 7-тӥ кар луэ.
Эдинбург сылэ Шотландилэн шунды ӝужан пал ярдураз, Ферт-оф-Форт сюмлэн лымшор ярдураз.
Глазго

Глазго (, , ) — Шотландиысь тужгес но бадӟымез кар, улӥсьёслэн лыдзыя Великобританиысь каръёс пӧлын 4-тӥ интыын сылэ (Лондон, Бирмингем но Лидс сьӧрын). Глазго-Сити округлэн административной центрез. Шотландия шорын интыяськемын, Клайд шур дурын, солэн Ферт-оф-Клайд сюме усён интыезлэсь 32 иськемын.
Великобритания шормуӵ

Великобритания (, , ) — Европаысь тужгес но бадӟымез шормуӵ (остров), солэн площадез — 229 946 км² (7-тӥ инты быдэс дуннеын). Шормуӵ Атлантической океан вуэн котыртэмын но кыстӥськиз уйпалысен лымшорлань 1440 километрлы. Татын 63 миллион пала адями улэ но, улӥсьёслэн лыдзыя со куинетӥ интыын сылэ Ява но Хонсю бере. Британ шормуӵъёс пӧлы пыре. Шормуӵ вылын Огазеяськем Королевстволэн музъемезлэн 95-озь процентэз интыяськемын (Англия, Шотландия но Уэльс).
Дурысез точкаосыз:
Осака

Осака — Япониысь кар. Улӥсьёслэн лыдзыя шаерын куинетӥ интыын сылэ. Интыяське Хонсю шормуӵлэн лымшор палаз, Ёдо шурлэн Осака сюме усён интыезлы матын. Осака префектуралэн шорсюлмыз.
Уэльс

Уэльс (, ) — Великобританилэн но Уйпал Ирландилэн Огазеяськем Королевствоязы пырись шаер, азьвыл дыръя эрико кельт королевствоослэн котретсы. Великобританилэн лымшор-шундыпуксён палаз интыяськемын, шунды ӝужан палан солэн бускельёсыз Англиысь графствоос луо: Чешир, Шропшир, Херефордшир но Глостершир. Куинь палысен со вуэн котыртэмын.
Туала кунгожъёсаз Уэльс нимаз кун ноку но ӧй вал. Шаерлэн шоркарез 1955-тӥ арысен луэ Кардифф.
Пайдаё ископаемойёс.
Уэльс узыр вумуслы, музъем эгырлы, кортлы (Гламорган), графитлы, узвесьлы. Лымшор палаз Лымшор Уэльсысь музъем эгыр бассейн интыяськемын.
Возёс но экономика.
Валтӥсь ужъёс: гурезь уж но промышленность, со сяна, музъем ужан но пудо вордон (19 % — гырон интыос, 10 % — возьёс, 3 % — пудо возён интыос, 31 % — нюлэсъёс).
Улӥсьёсыз.
Валтӥсь калыкъёс — уэльсъёс (яке валлиецъёс, 1,9 млн) но англичанъёс. Куд-ог уэльсъёс ас вордскем кылазы верасько. Уэльс кыл уже кутӥське масс-медиаын (газетъёс, ТВ, радио), интернет-сайтъёсын.
Кардифф

Кардифф (, ) — Великобританиысь кар но Уэльслэн шоркарез (1955-тӥ арысен). Уэльслэн лымшор палаз интыяськемын, Вейл-оф-Гламорган но Ньюпорт кар вискын. Город пыр куинь шур бызе: Таф, Эли но Римни. Кардиффын улэ 400 сюрслэсь ятыр адями.
Уйпал Ирландия

Уйпал Ирландия (, ) — Великобританилэн но Уйпал Ирландилэн Огазеяськем Королевствозылэн административно-политической люкетэз. Ирландия шормуӵлэн уйпал-шунды ӝужан палаз интыяськемын. Шоркарез но самой бадӟымез город — Белфаст. Уйпал Ирландия люкемын 6 графстволы но 26 ёрослы. Шаерен кивалто Уйпал Ирландиысь Ассамблея (Tionól Thuaisceart Éireann) но правительство — Уйпал Ирландилэн Быдэсъясь Комитетэз (Feidhmeannas Thuaisceart Éireann).
Белфаст

Белфаст (, ) — Великобританиысь кар, Уйпал Ирландилэн шоркарез. Интыяське Лаган шур вож бордын, Ирланд зарезь дурын.
Белфаст — Уйпал Ирландиысь валтӥсез кар но порт. Улӥсьёсыз — 579 554 адями (2001). Ирландия шормуӵ вылын со город улӥсьёслэн лыдзыя кыктэтӥ интыын сылэ Дублин бере.
Машина лэсьтон (бадӟым судостроение), капчи промышленность. Университет. XII даурысен тодмо. 1911-тӥ арын Белфастын ву вылэ васькытэмын вал тодмо «Титаник» пароход.
Ирландия шормуӵ

Ирландия (, , , ) — Европаысь быдӟалая куинетӥ шормуӵ (Великобритания но Исландия бере); кык тужгес бадӟымез Британ шормуӵъёс пӧлысь ӝытпалэз. Шормуӵ кунгожен люкемын Ирландия но Огазеяськем Королевство куспын. Котыртэмын Атлантической океан вуэн. Кузьдалаез шунды пуксён палысен шунды ӝужан паллань — ог 300 иськем, уйпалысен лымшорлань — ог 450 иськем. Шормуӵлэн быдӟалаез — 84,1 сюрс км² (20-тӥ инты дуннеын).
Ирландия (валатонъёсыз)

Ирландия:
Каталония

Каталония, Каталунья (, , ) — Испание пырись автономной шаер (сообщество). Пиреней мукожлэн уйпал-шунды ӝужан палаз интыяськемын, Средиземной зарезь ярдур но Пиренейёс куспын. Официальной нимыз — Каталония автономной сообщество (, , ). Солэн бускельёсыз Франция, Андорра но Испаниысь мукет улосъёс — Арагон но Валенсия.
Площадез — 32 114 км². Шаерлэн шоркарез луэ Барселона. Официальной кылъёсыз — каталан, испан но окситан (аран). Каталониын улэ 7 512 381 адями.
Окситан кыл

Окситан кыл яке провансаль кыл (аслаз нимыз - "occitan, óucitan", )
Ирланд кыл

Ирланд кыл ( аслаз нимыз - "Gaeilge" ) — ирландъёслэн кылзы, кельт кылъёслэн огзы.
Киото

Киото () — Япониысь бадӟым кар. Интыяськемын Хонсю шормуӵлэн шор люкетаз, Кансай улос шорын, Киото префектуралэн лымшор-шунды пуксён палаз. Кар луэ та префектуралэн административной центрез. Кансай улосысь одӥгез валтӥсез кар. Карлэн площадез 827,83 км², улӥсез — 1 472 027 адями (1 коньывуонэ 2017), калыклэн ӵемлыкез — 1778,18 адями/км².
794-тӥ арысен 1869-тӥ арозь Киото вал Японилэн шоркарез но императоръёслэн валтӥсь резиденцизы. Вуж нимыз — Хэйан.
Турин

Турин () — Италиысь кар, уйпал Италилэн валтӥсь деловой но культурной центрез, Пьемонт улослэн но Турин провинцилэн административной центрзы. Интыяськемын Дора-Рипария шурлэн Пое усён интыез бордын, Падан ӵошкыт вылын.
Улӥсьёслэн лыдзыя Италиысь ньылетӥ кар (Рим, Милан но Неаполь бере), татын улэ ог 911 сюрс адями (2012), пригородъёс ӵошен 1,7 миллион адями.
Городлэн историез но культураез узыр. Арт-галереяосыз, дворецъёсыз, театръёсыз, музейёсыз, паркъёсыз тросэзлы тодмо луо.
1861-тӥ арын Турин луиз огазеяськем Италилэн нырысетӥ шоркарез. Озьы ик 2006-тӥ арын татын тол Олимпи шудонъёс ортчытэмын вал.
Лигур зарезь

Лигур зарезь (, , ) — Средиземной зарезьлэн люкетэз Корсика шормуӵ но Лигурия (Италилэн ярдурез) куспын.
Топонимика.
Нимыз пӧрмемын лигуръёс вашкала ӵыжы-выжылэсь, кудӥз улэ вал Рона шур валлин.
География.
Лигур зарезь интыяське Средиземной зарезьлэн шундыпуксёнпал бассейназ но кыстӥське Лигурилэн но Тосканалэн ярдуръёсысенызы Францилэн Корсика шормуӵозяз.
Лигур зарезьлэн уйпалаз Генуэзской сюм кылле. Лымшор-шунды ӝужан палан Тоскана архипелаг пыр со Тиррен зарезен герӟаськемын.
Калыккуспо гидрографической организация Лигур зарезьлэн дуръёсыз сярысь озьы шуэ:
"Лымшор-шунды пуксён палан." Гож, кудӥз герӟа Кап-Корс мунырез (9°23′ ӵ. д.) — Корсикалэсь уйпал точказэ, Францилэн но Италилэн огъя кунгоженызы (7°31′ ӵ. д.).
"Лымшор-шунды ӝужан палан." Кап-Корсэз Тинетто шормуӵен герӟась гож (), а отысен Тино но Пальмария шормуӵъёс пыртӥ Италилэн ярдураз интыяськем Сан-Пьетро-Пойнтозь ().
"Уйпалан." Италилэн Лигур ярдурез.
Зарезь ярдур вылын интыясько Ривьера тодмо курортной ёрос, Генуяысь порт, Савона, Специя (Италия), Ницца (Франция) портъёс.
Ирина Билык

Ирина Билык — кырӟась.
Бадӟым Сибы

Бадӟым Сибы (яке Сибы) — Можга ёросысь удмурт гурт, «Бадӟым Сибы» быдтэм муниципал кылдытэтлэн азьвыл шорсюлмыз. 2016-тӥ арысен Можга гурт поселение пыре.
Интыяське ёрослэн лымшор палаз, Можга карлэсь 12 километрлы палэнын но Можга черкогуртлэсь — 4,5 километрлы. Гурт пыртӥ пичи Сибы шур бызе. Гуртлэсь кык километрын Р320 федерал автомобиль сюрес ортче, кудӥз Сибыез ёрос центрен но Удмуртилэн шоркареныз герӟа.
Гуртын ужало школа, эмтодосъя пункт, культура юрт, библиотека, почта. Экономика удысын бадӟым интыез басьтэ «Держава» нимо гурт возёс кооператив. Со сяна, Сибыын туризм мыло-кыдо азинске.
Сӥё-дано адямиос.
Бадӟым Сибылэн дано адямиосыз:
Заверче

Заве́рче ( ) — Польшаысь кар, Силезия воеводствое пыре. Со интыяськемын Польшалэн лымшор люкетаз, Варта шур дурын.
Ӵеляӟ

Ӵе́ляӟ ( , ) — Польшаысь кар, Силезия воеводствое пыре. Со интыяськемын Польшалэн лымшор люкетаз, Брыница шур дурын, Вылысь Силезия агломерациын.
Гливице

Гливи́це ( , , силез кылын "Glywicy", , чех кылын "Hlivice") — Польшаысь кар, Силезия воеводствое пыре. Со интыяськемын Польшалэн лымшор люкетаз, Клодница шур дурын, Вылысь Силезия агломерациын.
Загитова, Алина Ильназовна

Алина Ильназовна Загитова (, вордскиз 18-тӥ куартолэзе 2002-тӥ арын, Ижын) — Удмуртиысь фигурной нискыланъёсъя спортсмен, оген нылкышно нискыланъёсъя ӵошатскылэ. Европалэн чемпионэз 2018-тӥ арын. Гран-прилэн финалаз вормись 2017-тӥ арын. Дуннелэн чемпионэз юниоръёс пӧлын (2017-тӥ ар). Россилэн чемпионэз 2018-тӥ арын. Россиысь калыккуспо классъем спортъя мастер (2017).
2018-тӥ арын толшор толэзьын Конькиен бызьылӥсьёслэн калыккуспо союззылэн рейтингаз А. И. Загитова 5-тӥ интыын вал.
Семьяез.
Алина луэ хоккеен тодмо шудӥсьлэн Ильназ Загитовлэн нылыз. Йӧскалыкезъя со — бигер. Анай-атай солы Алина Кабаева гимнасткалэсь нимзэ сётӥзы. Сузэрыз Сабина Загитова озьы ик фигурной нискыланъёсты яратэ.
Удмуртия (телерадиокомпаниысь)

ГТРК «Удмуртия» — кун телевизионной но радиовещательной компаниос, ньыль каналын ужа: телеканал «Россия-1», телеканал «Россия-24», «Радиолэн россия» но «Ну ФМ»
Но россилэн мукет регионъёсысьтыз телеканалын ортчись событиосты-удмурт элькунын югдытӥське. 
Почтовой адресэз: удмурт элькун, ижкар, горький Луо, 13.
Историез.
1956 арын кылдӥз Удмурт телевидениын.
Карлеуша, Елена

Елена Карлеуша () — серб кырӟась.
Тол Олимпи шудонъёс 2018

XXIII тол Олимпи шудонъёс (, ) ортчо вал 9-тӥ тулыспалысен 25-тӥ тулыспалозь 2018-тӥ арын Лымшор Кореяысь Пхёнчхан утемын интыям олимпи объектъёсын.
Шудонъёс ортчытон понна официальной заявкаос 15-тӥ коньывуонозь 2009-тӥ арозь сётэмын. 6-тӥ пӧсьтолэзе 2011-тӥ арын Калыккуспо олимпи комитет, аслаз 123-тӥ сессияз Лымшор Африкаысь Дурбанын, ялӥз Пхёнчханэз XXIII тол Олимпиадалы шоркар.
Талисманъёссы.
Олимпи шудонъёслэн талисманъёссы луизы Сухоран тигрпи (Олимпиадаын) но Пандаби гондырпи (Паралимпиадаын).
Ӵошатсконъёссы.
Спортлэн йӧсъёсыз.
Олимпи шудонъёслэн программаязы тол спортлэн 7 йӧсъёсыз пӧлысь 15 тол дисциплинаос пыро. 3 конькиен дисциплина (фигурной нискыланъёс, конькиен бызьылон спорт но шорт-трек), 6 куасэн дисциплина (гурезь куасэн спорт, куасэн спорт, фристайл, куасэн двоеборье, трамплин вылысь тэтчемъёс но сноуборд), 2 бобслей вид: бобслей но скелетон, эшшо 4 мукет видъёс: биатлон, кёрлинг, хоккей но дӧдьы спорт.
Пыриськисьёс.
Пхёнчханын Олимпи шудонъёсын 92 кунысь спортсменъёс ӵошатскизы. 6 кун тол Олимпи шудонъёсы нырысьсэ пыриськиз: Косово, Малайзия, Нигерия, Сингапур, Эквадор но Эритрея.
Дюпина, Евгения Андреевна

Евгения Андреевна Дюпина — Удмуртиысь нылкышно хоккеен шудӥсь, нападать карись. Вордӥськемын 30-тӥ инвожое 1994-тӥ арын Глаз карын.
Али Санкт-Петербургысь «Динамо» хоккейя клуб но Россиысь сборной команда понна шудылэ.
Карьераез.
2011-тӥ арын Евгения дуннеысь чемпион луиз (U18).
Озьы ик со Универсиадаослэн Чемпионзы вал 2015-тӥ но 2017-тӥ аръёсын.
2018-тӥ арын Лымшор Кореяысь Пхёнчханын Олимпи шудонъёсы пыриськиз.
Андрей Дюпинлэн нылыз. Владислав Дюпинлэн сузэрез.
Кӧс Сибы

Кӧс Сибы — Можга ёросысь удмурт гурт. 2016-тӥ арысен Можга гурт поселение пыре. Талэсь азьвыл «Бадӟым Сибы» быдтэм муниципал кылдытэтэ пыре вал. Улӥсьёсызлэн лыдзы — 7 адями (2012).
Кӧс Сибы туж матын сылэ Бадӟым Сибы бускель гуртлы. Интыяське ёрослэн лымшор палаз, Можга карлэсь 12 километрлы палэнын но Можга черкогуртлэсь — 6 километрлы. Гурт валлин пичи Сибы шур бызе. Гуртлэсь вить километрын Р320 федерал автомобиль сюрес ортче.
Урамъёсыз.
Гуртын кык урам гинэ вань: Лесной но Дачной.
Мозамбик

Мозамбик Республика () — Африкаысь кун.
Солэн бускельёсыз — Замбия, Зимбабве, Малави, Свазиленд, Лымшор Африкаысь Республика но Танзания. Территориезлэн быдӟалаез — 801 590 км². Мозамбикын ог 29 миллион адями улэ. Шоркарез — Мапуту.
Хокинг, Стивен

Сти́вен Уи́льям Хо́кинг (, 8-тӥ январь 1942, Оксфорд, Великобритания — 14-тӥ март 2018, Кембридж, Великобритания) — англи физик-теоретик но наукаез данлы популяризатор, туалалыкысь тужгес 
тодмоесь тодосчиос пӧлысь одӥгез. Бадӟым пуштонэн сэрен дунне кылдон сярысь теориез но Сьӧд пасьёслэсь теоризэс эскерылӥз. Вераз гипотезаез, пичи массаен сьӧд пасьёс энергиез ыштыло, Хокинг тылсиос вӧлдылыса, но, бератаз, «куло» шуыса.
Артефакт

Артефакт ( пӧрмемын "arte" («искусственно») но "factus" («лэсьтэм») кылъёслэсь) — киын (искусственной амалэн) лэсьтэм котькыӵе маке, кыӵе ке ужанлы йылпумъян (оглом вераса, адямилэнэзлы одно ӧвӧл).
Джексон, Майкл

Майкл Джо́зеф Дже́ксон (, 29-тӥ гудырикошкон 1958, Гэри, Индиана — 25-тӥ инвожо 2009, Лос-Анджелес, Калифорния) — америкаысь кырӟась.
Выль Мултанысь бугыръяськон

Выль Мултанысь бугыръяськон — Ватка губерниысь Малмыж утемысь Мултан, Сюмси (мукет даннойёсъя Сьӧлта) но Узи волостьёсысь удмурт но ӟуч крестьянъёслэн восстанизы. Нырысетӥ ӟуч революцилэн люкетэз луэ. Ортче вал 1906-тӥ аре куарусён толэзе.
Эксэй улын курадӟыса улон удмурт калыкез но бугыръяськыны ӝутылӥз.
Бугыръяськыны дасяськон.
Куанеръёслэсь секыт улэмзэс адӟыса Выль Мултан ёросысь, Сьӧлта но Узя волостьёсысь дышетӥсьёс калыкез валэктон уж котыре кутскизы. Школаосы удмуртъёсты люкаллязы но отын лыдӟиськон валэктон ортчытылӥзы. Та ужпумын азьворттӥсьсы Выль Мултан школаысь дышетӥсь Кондорский вал. Со сяна но верам волостьёсысь дышетӥсьёс тросэз сюлмо калык пӧлын ужазы. Ваньзы соос «Учительской Союзэ» пыремын вал. Правительство дышетӥсьёслэсь ужамзэс шӧдыса, жандармъёссэ гуртъёсы пуктылӥз. Соос кенешъёсты улляллязы, ужасьёсты кутылӥзы. Со сэрен дышетӥсьёслы лушкем (губечын) ужано луиз. 1905-тӥ арын Кондорский дышетӥсез арестовать карыса Сибире келязы.
Бугыръяськон азьын.
1906-тӥ арын Выль Мултанэ Ватка Революци Комитетысь Давид Раппопорт пусо-нимо адями лыктӥз. Собере политика ужзы нышна золомез: калык трос люкаськылэмен митинг лэсьтылоно луылӥз. Революция книгаосты крестьян калык ачиз ик вӧлдыны юрттӥз. Сюлмо крестьянъёс пӧлын Революци комитетъёс кылдылэмын вал.
4-тӥ (17-тӥ) сентябре 1906-тӥ арын запасной солдатъёсты эскерон ортчытыны Выль Мултанэ 2 урядникен но 7 стражникен исправник Панаев лыктӥз. Соку ик Выль Мултан выселокын Раппопорт крестьян Ревкомъёсты огинэ карыса кенеш ортчытэ вылэм. Со кенешез тодыса полиция отысь крестьянъёсты улляз, Раппопортэз арестовать карыса Малмыж тюрьмае келязы.
Ӝутскон.
Раппопортэз пытсамзэс тодыса, 5-тӥ (18-тӥ) сентябре Выль Мултанэ пумтэм-йылтэм калык люкаськиз. Люкаськем калык Раппопортэз лэзьыны куриз. Исправник Панаев калыкез буйгатыны медэ вал но, ӧз пӧрмыты. Крестьянъёс, запасной солдатъёс пумен ӟырдаса Раппопорт понна кесяськизы. Исправник полициеныз соку правленилэн коркаяз вал. Педлось лекомем калык Раппопортэз лэзьымтэзэс тодыса, кужмысь правление пырыны ӧдъязы. Кинке «Долой полицию» шуиз но вань калык бугырскиз. Кин бодыен, кин тӥрен правление вылэ мынэ. Начальникъёс правлениысь укноосытӥ тэтчазы. Пегӟисьёсты кутылыса кылзэс юаса жугылӥзы.
Бугыръяськон бере.
Туж сылало усиз Выль Мултан калыклы дышетӥсьёслы эрике поттэмзы. 8-тӥ (21-тӥ) сентябре Выль Мултанэ 30 мурт конной полиция вуиз. Кӧня гинэ куанер удмуртъёсты курадӟытӥзы соос. Кинэ бычкизы, кинэ тышказы, кинэ виылӥзы. Дышетӥсьёсты тюрьмае пытсаллязы. Удмуртъёс коркасьтызы ке потаны ӧз ни дӥсьтылэ. Ар ортчыса суд вал: 4 муртлы 10 ар каторга сётӥзы. Троссэ ссылкае келязы.
Орейро, Наталия

Наталия Орейро () — кырӟась.
Ижысь подшипниковой завод

Ижысь подшипниковой завод (ИПЗ) — Иж карысь подшипник поттонъя завод. Интыяськемын вал городлэн шораз, Удмурт урам, 304 адресъя. 1993-тӥ арын акционерной обществолы пӧрмытозь, со 13-тӥ номеро кун подшипниковой завод шуыса нимаське вал. 1995-тӥ арын татын 1500 пала адями ужаз, заводлэн площадез 22 сюрс м² вал.
Заводлэн проектэз 1957-тӥ арын куартолэзе юнматэмын. 1958-тӥ арын оштолэзе ни нырысетӥ подшипникъёс поттэмын. 1958—1965 аръёсын предприятиын лэсьтэм продукция Удмуртиысь но Предуральеысь машиностроительной заводъёсы кошкылӥз. ИЖ мотоциклъёслы 203-тӥ но 205-тӥ сериослэн подшипникъёссы поттӥсько вал, Ижысь механической заводлы — 306-тӥ серилэнъёсыз. Ижысь мотозаводэ подшипникъёслэсь 15 йӧссэс келяло вал, Воткаысь машиностроительной заводэ — 4 йӧссэс, Сарапулысь электрогенератор заводэ — 3 йӧссэс. 80-тӥ аръёслэн пумазы арлы быдэ завод 35 миллионлэсь трос подшипник лэсьтылӥз, потребительёслэн лыдзы укмыс сюозь йылӥз. Трос технологической процессъёсыз заводын станок-автоматъёс быдэстылӥзы. 1988—1990 аръёсын игольчатой подшипникъёсты поттон радъямын. 1996-тӥ арлэн кутсконаз предприятилэн продукциез кутӥськылӥз «Жигули», «Волга», «Москвич» автомобильёсын передачаослэн коробкаосазы, подшипник поттонлэн ог 60%-эз экспортэ потӥз. Валтӥсь продукция сяна завод озьы ик калыклы тросэн кулэ луись вузъёсты поттӥз.
Заводэз быдтон.
Предприятиез ӝог быдтонлы кутскон понэмын луиз 2003-тӥ арын гудырикошкон толэзе, куке заводлэн акциосызлэсь контрольной пакетсэс басьтӥз «Курскысь подшипниковой компания» ЗАО (АПЗ-20). Бӧрысь тодмо луиз: выль кузёослэн валтӥсь ужпумзы вал — конкурентэз быдтыны. Кӧня ке нуналскын заводлэн уникальной оборудованиез витёнтэм шорысь Курске нуэмын вал. Ижысь предприятие юри пӧрмытэмын банкротлы но собере быдтэмын. Али азьвылыз заводлэн юртъёсаз офисъёс, вузкаронниос но супермаркетъёс интыясько.
Metro AG

Metro AG — компаниослэн группазы, Европаын быдӟалая куинетӥ интыын но дуннеын — ньылетӥ интыын сылӥсь вузкарон сетен кивалтӥсь. 
Историез.
Кивалтӥсь компания 1996-тӥ арын кылдытэмын вал, Metro Cash &amp; Carry, Kaufhof Holding AG но Asko Deutsche Kaufhaus AG огазеяса.
Metro Cash &amp; Carry кылдытэмын вал Шунды пуксён пал Германиын 1964-тӥ арын профессорен Отто Байсхаймен (Otto Beisheim, 2013-тӥ арын тулыспал толэзе кулэм). 1967-тӥ арын Отто Байсхайм, Шмидт-Рутенбек (Schmidt-Ruthenbeck) семья но Franz Haniel &amp; Cie компания огкадь люкетъёсын эштосэз кылдытӥзы. Сеть кылдытӥсь, Отто Байсхайм, Кыкетӥ дунневыл ож дыръя ожмаськиз СС-лэн элитной люкетаз — 1-тӥ танковой дивизиын «Лейбштандарте СС Адольф Гитлер». Быдэс улэмез ӵоже Байсхайм одӥг но интервью ӧз сёты.
1968-тӥ арын «Кэш энд Кэрри» концепция Шунды пуксён пал Германия сьӧры вӧлмытскем. Партнёръёс Makro Zelfbedienigsgroothandel C.V кылдытон сярысь Dutch Steenkolen Hendelsvereniging N.V (SHV) компаниен тупаллям.
Бӧрысь Metro Cash &amp; Carry но Makro сэзь азинскылӥзы герман рынокын гинэ ӧвӧл, Нидерландын но, собере быдэс дуннеын но.
Кивалтӥсьёсыз.
Metro Group-лэн валтӥсь кузёосыз — немец ужбергатӥсьёслэн семьяоссы Ханиель (30,01% куара сётӥсь акциос), Шмидт-Рутенбек (15,77% куара сётӥсь акциос) но Байсхайм (9,10 % куара сётӥсь акциос), кылем акциос эркын обращениын луо.
Ужез.
Metro Group-лэн 2200 вузкарон центрез дуннеысь 31 кунын вань: Австриын, Бельгиын, Болгариын, Вьетнамын, Венгриын, Германиын, Грециын, Даниын, Испаниын, Индиын, Италиын, Казахстанын, Китайын, Молдавиын, Люксембургын, Нидерландын, Пакистанын, Польшаын, Португалиын, Румыниын, Россиын, Сербиын, Словакиын, Турциын, Украинаын, Франциын, Хорватиын, Чехиын, Швейцариын, Швециын, Япониын.
Оглом Metro Group-ын 255 сюрслэсь трос адямиос ужало. Компанилэн табышез 2013/14 арын 63,035 млрд евро вал.
Холдинге пырись Metro Cash &amp; Carry вузкарон сетьын 766 вузкарон центр лыдъяське 28 кунын.
Metro Удмуртиын.
2011-тӥ арын компания Удмуртилэн рыноказ пыриз. Со аре Ижкарын Metro Group кык вузъюртэз ӝутӥз. Нырысетӥез, «Real» гипермаркет, усьтӥськиз Ленин урамын 19-тӥ толсуре ини. Союзной урамын кыктэтӥ объектэз усьтон Иж карлэн администрациеныз кӧня ке толэзьёслы ӝегатэмын вал. 21-тӥ оштолэзе 2012-тӥ арын гинэ Ижысь «Metro Cash &amp; Carry» вузкарон центр нырысь басьяськисьёсыз кутыны быгатӥз.
30-тӥ шуркынмонэ 2012-тӥ арын Metro Group официально ивортӥз Шунды ӝужан пал Европаысь вань «Real» гипермаркетъёсыз Франциысь «Auchan» группалы вузан сярысь. Соин ик, 9 толэзь улыса, 2013-тӥ арын куарусён толэзе та сетьлэн Ижысь гипермаркетэз ворсамын вал но, огшап улыса, «Ашан» вузъюртлы пӧрмемын.
Удмурт автономной область

Удмурт автономной область — РСФСР-лэн составаз 1920-тӥ арысен 1934-тӥ арозь пырись автономи улос, удмурт калыклэн историысьтыз нырысетӥез кун кылдытэтэз. 
Шоркаръёсыз — Глазкар (1921) но Ижкар (1921—1934).
Историез.
Революцилэсь азьло удмурт калыклэн ас кунлыкез ӧй вал. Удмурт музъемъёс кыӵе ке нимаз статустэк Ватка губерние пыро вал. Быдӟым Октябрьлэн вормонэз гинэ лэзиз удмуртъёсыз асьсэлэсь кунзэс лэсьтыны ӧдъяны.
Удмурт калыклы автономной область кылдытэмын 4-тӥ шуркынмонэ 1920-тӥ арын. 1920-1931 аръёсы улосмылэн ӟуч кылын официальной нимыз вал "Вотская автономная область".
5-тӥ толшоре 1921-тӥ арын ВЦИК-лэн декретэзъя Удмурт калыклэн автономной областяз Глаз кар (административной центрез) но Глаз, Сарапул, Алабго, Малмыж утемъёсысь волостьёс пыртэмын вал.
1929-тӥ арын Удмурт АО Нижний Новгород улослэн составаз пыриз (бергес — Нижний Новгород шаере).
1-тӥ толшорысен 1932-тӥ арысен улосмы ӟуч сямен "Удмуртская автономная область" шуыса нимаське вал.
28-тӥ толсуре 1934-тӥ арын ВЦИК-лэн пуктэмезъя Удмурт автономной область Удмурт Автономной Советской Социалистической Республикалы пӧрмытэмын.
Территориослы люкиськемез.
8-тӥ толсуре 1921-тӥ арын ВЦИК Удмурт автономиез 5 утемлы люкиз: Дэбес, Глаз, Можга, Иж но Сьӧлта. Та люкон куинь ар возиськиз. 1924-тӥ арын Дэбес но Сьӧлта утемъёс быдтэмын вал, областьлэн составаз куинь утем гинэ кылиз. 1929-тӥ арын утемъёс интые ёросъёслы люкон тупатэмын: вань волостьёс но утемъёс быдтэмын, Удмурт автономиын 21 ёрос кылдытэмын вал.
Ижысь медициная кун академия

Ижысь медициная кун академия () — Удмуртиысь Ижкарысь кун вылӥ дышетсконни. Кылдытэмын 1933-тӥ арын Ижысь медициная кун институт луыса.
Историез.
15-тӥ оштолэзе 1933-тӥ арын РСФСР-ысь Калык Комиссаръёслэн Советсылэн пуктэмезъя Иж карын медициная кун институт кылдытэмын. Нырысь-валысь солэн одӥг гинэ факультетэз вал — йӧнатскон; гудырикошкон толэзе 1-тӥ курсэ 171 студент пыртэмын вал.
1975 ар — педиатрической факультет усьтэмын
1980 ар — стоматологической факультет усьтэмын
1991 ар — эмчиослэсь тодон-валанзэс будэтонъя но паськытатонъя факультет кылдытэмын
1995 ар — институт пӧрмиз Ижысь медициная кун академие (ИГМА)
1997 ар — медицинской сестраосты дасянъя факультет усьтэмын
Глазысь педагогикая кун институт

Глазысь В. Г. Короленко нимо педагогикая кун институт (, вакчияк ГГПИ) — Удмуртиысь Глаз карысь педагогика профилья ужась кун вылӥ дышетсконни. Удмуртиысь туж вуж вылӥ дышетсконниос пӧлысь одӥгез. Кылдытэмын 1939-тӥ арын.
История.
ВУЗ кылдытэмын Удмурт АССР-ысь Калык Комиссаръёслэн Советсылэн 168-тӥ номеро пуктэмезъя 21-тӥ тулыспалэ 1939-тӥ арын Глазысь дышетӥсьёсты дасянъя институт луыса. 31-тӥ толсуре 1946-тӥ арын РСФСР-ысь калыкез дышетонъя министрлэн 1023-тӥ номеро приказэныз институтлы В. Г. Короленко ним сётэмын.
1999-тӥ арын институтлэн филиалэз Иж карын усьтӥськиз.
Заводской станция

Заводской () — Горький чугун сюреслэн Иж регионысьтыз чугун сюрес станция. Интыяськемын Иж карысь Ленин административной ёросысь Эмезь гурезь улон ёросын, Иж тыметлэн бурпал ярдурезлы матын.
Станция сярысь.
Заводской луэ Ижысен Балезиноозь чугун сюреслэн нырысетӥ дугдылон интыез. Станция ужаны кутскиз 1944-тӥ арын.
Станцилэн уйпал люкетаз сюресъёсыз ортчо Иж тыметэ усись Малиновка шур вамен выж вылтӥ. Собере уйпаллань Люкшудья пала чугун сюрес тымет дуртӥ ортче вулэсь сю метрын гинэ. Станцилэн лымшорпал пумызлэсь кӧня ке промышленной служебной сюресъёс улвайясько, со лыдын, ячеистой бетон поттонъя заводэ пырон сюрес.
Азьло дыръя та станциын вить сюрес вал. Табере (2018-тӥ арын) куинь гинэ ужась сюресъёс кылизы.
Станцилэн кык платформаез вань: урдсысез но шормуӵ тусъемез. Урдсысь платформа кузь луэ но 1-тӥ сюресэн ужа. Шормуӵ тусъем платформа вакчи, со 2-тӥ но 3-тӥ сюресъёс вискын кылле.
Станция пыр мынылӥсь поездъёс.
Станциын вань пригород поездъёс дугдыло. Кыдёке мынӥсь поездъёс станция пыртӥ дугдытэк ортчыло. 2017-тӥ арын пригород поездъёс мынӥзы-ветлӥзы таосызозь станциосозь:
Матысез транспорт.
Станцилэсь 600 метрлы палэнын, Шабердӥ тракт вылын, «Эмезь гурезь» дугдылонни интыяськемын. Отын 8-тӥ, 21-тӥ, 34-тӥ но 353-тӥ номеро автобусъёсы пуксьыны луоз.
Канберра

Канберра () — Австралилэн шоркарез. Австралиысь ярдуръёсаз интыяськымтэ каръёс пӧлын таиз город тужгес но бадӟымез луэ. Канберраысен Сиднеёзь — 280 иськем, Мельбурнозь — 650 иськем.
Дравич, Милена

Милена Дравич (; 5 коньывуонэ 1940 ар, Белград — 14 коньывуонэ 2018 ар, Белград) — югославиысь-серб актриса.
Freestyle Script

Freestyle Script – Colin Brignall-эн 1969 арын лэсьтэм но Martin Wait-эн 1981 арын йылэтэм киын гожъям кадь шрифт. Сьӧд версиез 1986 арын лэсьтэмын вал. Шрифтлэн поттӥсьёсыз Adobe, ITC но Letraset луо. Солэн кӧня ке версиез вань: Regular (огшоры), Bold (сьӧд), LT (векчи), Plain (курсив) но ватсам версиосыз (LET, EF, SB, SH, SH Reg Alt но SB Reg Alt).
СТС-Ижевск

«СТС-Ижевск» (азьвылыз нимыз — «Телеинформ») — Удмуртиысь Ижкарысь телекомпания. Кылдэмын 1993-тӥ арын. Вань передачаосыз ӟуч кылын мыно. Эфирлэсь бадӟымзэ люкетсэ басьтэ «СТС» телеканаллэсь программаоссэ ретрансляция, кудӥз сетевой партнёрство сярысь тупанкылъя быдэстӥськылэ.
Историез.
25-тӥ пӧсьтолэзе 1993-тӥ арын телекомпания нырысьсэ эфире потӥз «Телеинформ» ним улсын. Солэн нырысетӥ сетевой партнёрез «НТВ» телеканал вал.
2003-тӥ арын куарусён толэзе пуктэмын выль, кужмо 1 киловаттъем передатчик.
2004-тӥ арын коньывуон толэзе телекомпания «Люди и события 2004 года» конкурслэн «Революция года» номинацияз вормиз.
Сьӧд зарезь

Сьӧд зарезь — Атлантической океанлэн Европа но Пичи Азия куспын интыяськем пушпал зарезез. Керчь пролив пыр Азов зарезен герӟаськемын, Босфор пролив пыр — Мрамор зарезен но отӥяз, Дарданеллы пролив пыр, Эгей но Средиземной зарезьёсын. Сьӧд зарезьлэн тужгес но бадӟым кузьдалаез — 1150 км (шунды пуксён палысеныз шунды ӝужан палозяз) но 580 км (уйпалысеныз лымшор палозяз). Зарезьлэн площадез — 422 000 км², вулэн объёмез — 555 сюрс км³. Шоро-куспо мурдалаез 1300 метр.
Сьӧд зарезе усё Дунай, Днестр, Лымшор Буг, Днепр, Риони, Кызыл-Ирмак но мукет шуръёс. Зарезь дуре пото Украина, Румыния, Болгария, Турция, Грузия но Россия. Зарезьлэн ярдуръёсыз вандылэмын ӧжыт; одӥг бадӟым мукож гинэ вань — Крым.
78 км платформа

78-тӥ км (Сизьымдон тямысэтӥ иськем) — Горький чугун сюреслэн Иж регионэзлэн пассажиръёслы платформаез, Вотка пала мынӥсь пригород поездъёслэн дугдылон интызы. Интыяськемын Удмуртиысь Вотка ёросысь Дома 78 км аналтэм починка вӧзын.
Платформа нимамын солэн Огырчи — Иж — Вотка чугун сюреслэн 78-тӥ иськемаз интыяськемезъя (иськемъёс Агрыз станциысен лыдъясько).
Платформа сярысь.
Дугдылон инты пуктэмын Иж — Вотка одӥг сюресъем электрифицировать карымтэ линиын, Болгуры разъезд но Кварса станция куспын кыллись перегонын. 78-тӥ км — поездъёслэн Вотка ёросысь Перевозинской гурт поселениысь одӥг гинэ дугдылоннизы.
Дугдылон инты лэсьтэмын одӥг лапег урдэс пассажирской платформалэсь, кудӥз кылле чугун сюреслэн уйшор палыз валлин. Турникетъёс но билет вузан касса отын ӧвӧл. Платформа вылын вань корт липето ӟус но югдытъян.
Платформа пыр мынылӥсь поездъёс.
78-тӥ км платформа дорозь но дорысь калыкез нуон-ваёнъёсын кивалтэ «Содружество» пригород пассажирской компания. Туннэ нуналлы платформа вӧзы дугдыло Ижысь Воткала но берлань мынӥсь пригород поездъёс. Нуналлы быдэ кык пар поездъёс ортчыло. Ижысь платформаозь поездъёс ог 70 минутскын лыкто, Воткалась — ог 30 минутскын.
173 км (Верхнекамской ёрос)

173-тӥ км (сю сизьымдон куинетӥ километр) — Горький чугун сюреслэн Киров регионэзлэн Киров улосысь Верхнекамской ёросысь дугдылон интыез. Интыяське Яр — Лесной чугун сюрес улвайын. Пассажирской операциос быдэстылэ (пассажиръёслэн пригородной но местной поездъёсы пуксёнзы-васьконзы).
Дугдылон инты сярысь.
Та дугдылон инты пуктэмын Яр — Лесной одӥг сюресъем электрифицировать карымтэ чугун сюреслэн 173-тӥ километраз, Фосфоритной — Верхнекамской перегоназ. Яр станциысен кусыпъя нимамын. Интыяське Рудничной кар поселениын, Старцево посёлоклэн уйпал-ӵукпал пумаз. Платформа вӧзын кылле Кирс — Лойно автомобиль сюреслэн чугун сюрес вамен переездэз.
Станция пыр мынылӥсь поездъёс.
173 км дугдылон инты пыр калыкез нуон-ваёнъёсын кивалтэ Волго-Вятской пригородной пассажирской компания (ВВППК). Поездъёс мыно-ветло уйпаллань Рудничной посёлокозь но лымшор пала Удмуртие (Яр ёросэ) но Киров карозь.
2017-тӥ арысен тулыспал толэзьысен 173-тӥ км дугдылон инты пригородной поездъёслэн расписаниысьтызы куштэмын вал.
Старцево (Киров улос)

Старцево — Россиысь Киров улосысь Верхнекамской ёросысь гурт типъем посёлок. Рудничной кар поселенилэн составаз пыре.
География.
Посёлок интыяське Киров улослэн уйпал-шунды ӝужан палаз, Верхнекамской ёрослэн лымшор люкетаз. Абсолютной ӝуждалаез — 155 метр. Старцевоысен ёрослэн центрозяз (Кирс карозь) — 22 иськем. Матысьёсыз улон интыос — Рудничной, Светлополянск.
Калыкез.
2010-тӥ арын посёлокын 136 адямиос уло вал (соос пӧлысь пиосъёслэн лыдзы — 65, нылкышноослэн — 71).
Инфраструктураез.
Старцевоын ужа начальной школа, озьы ик колония-поселение (К 231/2 колония-поселение) вань.
Посёлокысь ульчаос:
Транспорт.
Старцево пумтӥ Яр — Верхнекамской чугун сюрес ортче. Солэн посёлок вӧзын дугдылон интыез вань — 173-тӥ км.
92 км (Киров улосысь платформа)

92-тӥ километр (укмыстон кыкетӥ километр) — Горький чугун сюреслэн Киров регионэзлэн Яр — Лесной чугун сюрес улваезлэн дугдылон интыез / чугун сюрес платформаез. Интыяськемын Киров улосысь Омутнинск ёросысь Ватка гурт поселениын.
Платформа сярысь.
Дугдылон инты пуктэмын Озёрница-Кировская — Лесные Поляны одӥг сюресъем электрифицировать карымтэ перегонэ. Нимамын Яр станцилэсь иськемъёсъя. Лэсьтэмын одӥг урдэс платформалэсь, кудӥз чугун сюреслэн шунды ӝужан палыз валлин кылле.
Азьло дыръя 92-тӥ километр луэ вал разъезд, кудӥз вӧзын железнодорожникъёслэн посёлоксы кылдэм — 92 км чугун сюрес разъезд. Чугун сюреслэн люкетэз, кудӥз бордын со ужаз, 1930-тӥ аръёсы лэсьтэмын вал но 1940-тӥ аре ялан эксплуатацилы сётэмын. Нырысь-валысь 92-тӥ км Волосковской сельсоветлэн территорияз интыяськиз, собере — Белозерской сельсоветлэн (гурт округлэн) территорияз. 2011-тӥ арын Белозерской гурт поселение быдтэмын вал, солэн музъемъёсыз Ватка гурт поселенилэн составаз пыризы. 2010-тӥ арысь даннойёсъя посёлокын 5 адями гинэ ялан улэ.
Платформаысен шунды пуксён пала пыдын мыныса, Турундаевской гуртэ лыктыны луоз. Отӥяз, со гурт сьӧрын, Ватка шур бызе.
Платформа пыр мынылӥсь поездъёс.
Дугдылон интыын пригородной но местной поездъёсысь пассажиръёслэн васьконзы но пуксёнзы быдэсъясько. Багажез басьтон но сётон уг быдэсъясько. 92-тӥ км платформа пыр калыкез нуон-ваёнъёсын кивалтэ Волго-Вятской пригородной пассажирской компания (ВВППК). 2018-тӥ арын поездъёс мыно-ветло уйпаллань Рудничной но Светлополянск посёлокъёсозь, лымшор пала — Удмуртие (Яр ёросэ) но Киров карозь.
92 км чугун сюрес разъезд

92-тӥ километр чугун сюрес разъезд — Россиысь Киров улосысь Омутнинск ёросысь улон инты, 92-тӥ километр чугун сюрес платформа бордын починка. Ватка гурт поселение пыре.
Ялан улӥсьёслэн лыдзы — 5 адями (2010-тӥ арысь даннойёсъя). Та улон инты пыр Яр — Верхнекамской чугун сюрес ортче. 92 км чугун сюрес разъездлы матын Турундаевской гурт сылэ.
Турундаевской

Турундаевской () — Россиысь Киров улосысь Омутнинск ёросысь гурт. Ватка гурт поселение пыре. Интыяськемын Ватка шур но Яр — Верхнекамской чугун сюрес вискын, Киров улослэн шунды ӝужан палаз.
Улӥсьёсыз.
Ялан улӥсьёслэн лыдзы 2010-тӥ арын 7 адями вал (2002-тӥ арын — 26 адями).
Транспорт.
Гуртлэсь 600 пала метрын Горький чугун сюреслэн 92-тӥ км дугдылон интыез интыяське.
Фомино

Фомино — Удмуртиысь Вотка ёросысь ӟуч гурт. Июль гурт поселение пыре. Воткалэсь 26 иськемын но Ижкарлэсь 32 иськемын интыяськемын.
Улӥсьёсыз.
1859-тӥ арын Фоминоын (Тигиын) 47 корка вал, кытын 140 нылкышномурт но 143 пиосмурт уло вал.
1928-тӥ арын гуртын улӥсьёслэн лыдзы 434 адями вал.
Усть-Сарапулка

Усть-Сарапулка — Удмуртиысь Сарапул ёросысь ӟуч гурт. «Усть-Сарапулка» муниципал кылдытэтлэн шорсюлмыз.
Интыяське шаермылэн лымшор-ӵукпал люкетаз, Камлэн бурпал ярдураз, Пичи Сарапул шурлэн усён интыезлы матын. Усть-Сарапулкаысен удмурт шоркарозь 63 иськем, Сарапул карозь — 9 иськем. Гуртын куать сю пала адямиос уло.
Чайковск

Чайковск (яке Чайковский, ) — Россиысь Пермь шаерысь кар, Чайковск кар округлэн (2018-тӥ арозь — Чайковск ёрослэн) шорсюлмыз. Интыяськемын Вотка водохранилище дурын, Пермьлэсь 260 иськемын но Ижкарлэсь 57 иськемын. 83 486 улӥсь (2017).
Кар кылдӥз посёлок луыса 1955-тӥ арын, Вотка ГЭС лэсьтӥськемен. Городлэн статусэз — 1962-тӥ арысен. Кар нуллэ быдӟым ӟуч композиторлэсь П. И. Чайковскийлэсь нимзэ. Пыре Иж кар агломерацие.
Чайковскын ужало — буртчин тканьёсъя комбинат, «Стройдеталь» завод, мясокомбинат, молокозавод, синтетической каучук поттонъя завод, ТЭЦ-18 но мукет предприятиос.
США-ысь доллар

Америкалэн Огазеяськем Штатъёсысьтыз доллар () — АОШ-лэн валютаез, дуннеысь валтӥсь резервной валютаос пӧлысь одӥгез. 1 доллар = 100 цент. Ваньмызлы тодмоез луэ американ долларлэн пусэз: $. Валюталэн калыккуспо кодэз: USD. Коньдон эмиссиез ортчытъя Федерал резервной система (), АОШ-ысь шор банклэсь ужамзэ быдэсъясь ужъюрт.
Асьсэос Огазеяськем Штатъёс сяна АОШ-ысь доллар куд-ог мукет кунъёсын но йӧскалык валюта луэ (кылсярысь, Маршалл шормуӵъёсын, Сальвадорын).
Номиналъёсыз.
Банкнотаос (кагаз уксё): 1, 2, 5, 10, 20, 50 но 100 доллар. Манетъёс: 1, 5, 10 цент, ¼ доллар, ½ доллар, 1 доллар.
Манет

Манет — металлэсь лэсьтэм котырес коньдон
Манет — туала но пӧртэм исторической кунъёслэн валютаоссылэн нимзы
Белорус манет

Белорус манет (, ) — Беларусь Республикалэн валютаез. Солэн символэз — Br. Люкиське сю копейкалы. Беларусьысь йӧскалык банкен поттӥсько 5, 10, 20, 50, 100, 200 но 500 манетъем банкнотаос, но озьы ик 1, 2, 5, 10, 20, 50 копейкаем но 1-2 манетъем манетъёс.
Белорус манетэз деноминациос ортчизы 1994-тӥ, 2000-тӥ но 2016-тӥ аръёсын.
Европа союзысь кунъёс

Европа союзысь кунъёс — Европа союзэ пырись шаеръёс. 1-тӥ тулыспалысен 2020-тӥ арысен Союзэ 27 кун пыре.